 Ẹgbẹ NMA fewe ọmọ mọ Johesu leti pe ko ma ba ẹnikan ja, maa fi ọwọ gun gbogbo ile ni imu Ninu atẹjade kan ti wọn fi ṣọwọ si BBC Yorùbá, lẹyìn ifọrọwerọ pẹlawọn akọroyin nilu Osogbo, awọn dokita ọhun ni, àwọn ko ni ki àwọn òṣìṣẹ iṣegun o maa ṣe iyanṣẹlodi wọn nitori bi alaisan yoo ba ku ko y,ẹ ko ba aje jẹ fun alalapa o. Alaga ẹgbẹ awọn dokita iṣegun Òyìnbó NMA nípínlẹ Ọṣun, Dokita Tokunbọ Ọlajumọkẹ ni, idiwo ati idunmọhuru mọni tàwọn ọmọ ẹgbẹ JOHESU n ṣe fáwọn dokita ni ileewosan nla fasiti Obafemi Awolowo, OAUTH ni Ile-Ife ko kere, awọn ko si ni kawọ gbera mọ lẹyin eyi. Àwọn ọmọ ẹgbẹ JOHESU gbọdọ tẹle Ilana iyanṣẹlodi láì tẹ ẹtọ awọn òṣìṣẹ yoku mọlẹ nítorí ẹja kìí lẹja lawo A rọ ijọba lati pese eto aabo to peye fun àwọn dokita, aláìsàn àtàwọn òṣìṣẹ yòókù níléèwòsàn Bakanna ni wọn yànnà-ná rẹ pe, awọn dokita fẹ ṣiṣẹ ṣùgbọn awọn ọmọ ẹgbẹ JOHESU ni ileewosan nla OAUTH naa ni wọn n pagidínà ipese eto iwosan fun awon alaisan nibẹ. A gba awọn aláṣẹ ileewosan nla OAUTH lamọran, lati pese eto aabo to peye fun àwọn dokita, aláìsàn àtàwọn òṣìṣẹ yòókù níléèwòsàn naa, ki wọn si gba awọn òṣìṣẹ aṣèrànwọ míràn láti maa ba àwọn dókítà ṣiṣẹ itọju awọn aláìsàn nibẹ titi dìgbà tí iyanṣẹlodi naa yoo fi yanju. Ẹgbẹ àwọn dókítà iṣegun Òyìnbó, NMA, ẹka típínlẹ Ọṣun ti jáwé ìkìlọ ránṣẹ sí àwọn òṣìṣẹ elétò ìlera, to n jẹ JOHESU yanṣẹlodi pe, kí wọn maṣe gbe sàárà wọn kọja moṣalaṣi. Àwọn iròyin tì ẹ leè ní ìfẹ síí: : NMA Ọsun: A fẹ sisẹ, Johesu ni kò jẹ 